Euroopa Liidu Teataja L 277 , 14/10/1998 Lk 0044 - 0048



Komisjoni otsus, 12. oktoober 1998, millega kehtestatakse Kuubast pärit kalastus- ja akvakultuuritoodete impordi eritingimused (teatavaks tehtud numbri K(1998) 2970 all) (EMPs kohaldatav tekst) (98/572/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ (milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ [2]), eriti selle artiklit 11, ning arvestades järgmist: komisjoni ekspert on teinud Kuubasse kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi; kalatoodete tervishoiukontrolli ja -järelevalvet käsitlevate Kuuba õigusaktide sätteid võib käsitada samaväärsetena direktiivi 91/493/EMÜ sätetega; Kuuba asutus Ministerio de la Industria Pesquera (MIP) on võimeline tõhusalt kontrollima kehtivate õigusaktide kohaldamist; direktiivi 91/493/EMÜ artikli 11 lõike 4 punktis a osutatud veterinaarsertifikaadi saamise kord peab hõlmama samuti näidissertifikaadi määratlust ning sertifikaadi koostamisel kasutatavat keelt (kasutatavaid keeli) ja sellele alla kirjutama volitatud isiku ametijärku käsitlevaid miinimumnõudeid; direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ning päritoluettevõtte, kalatöötlemislaeva ja külmutuslaeva loanumber; direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete, kalatöötlemislaevade või külmhoonete loetelu; tuleb koostada direktiivi 92/48/EMÜ [3] tähenduses registreeritud külmutuslaevade loetelu; kõnealune loetelu tuleb koostada MIP poolt komisjonile esitatud teabe põhjal; seepärast peab MIP tagama direktiivi 91/493/EMÜ artikli 11 lõike 4 vastavate sätete järgimise; MIP on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ning kõnealuses direktiivis sätestatud ettevõtete, külmhoonete või külmutuslaevade heakskiitmist käsitlevate nõuetega samaväärsete nõuete täitmise kohta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Ministerio de la Industria Pesquera (MIP) on Kuuba pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele: Artikkel 2 Kuubast pärit kala- ja akvakultuuritooted peavad vastama järgmistele tingimustele: 1. igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele; 2. tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt; 3. välja arvatud külmutatud kalatoodete puhul, mis on ette nähtud konservide tootmiseks, peab kõikidele pakkidele olema märgitud kustumatult sõna "KUUBA" ja päritoluettevõtte, kalatöötlemislaeva, külmhoone või külmutuslaeva registreerimis-/loanumber. Artikkel 3 1. Artikli 2 lõikes 1 nimetatud sertifikaadid tuleb koostada vähemalt ühes selle liikmesriigi ametlikus keeles, kus toimub kontrollimine. 2. Sertifikaatidel peab olema MIP esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist. Artikkel 4 Käesolev otsus on adresseeritud liikmesriikidele. Brüssel, 12. oktoober 1998 Komisjoni nimel komisjoni liige Franz Fischler [1] EÜT L 268, 24.9.1991, lk 15. [2] EÜT L 24, 30.1.1998, lk 31. [3] EÜT L 187, 7.7.1992, lk 41. -------------------------------------------------- A LISA +++++ TIFF +++++ +++++ TIFF +++++ -------------------------------------------------- B LISA I. HEAKSKIIDETUD ETTEVÕTETE LOETELU Number | Nimi | Aadress | 22 | Vivero de langosta viva "Reina viva" | Marlei, La Habana | 25 | Centro de procesamiento acuícola "Mamposton" | Morales, San José | 05 | Pesquera industrial "Batabano" | La Habana | 07 | Pesquera industrial "La Coloma" | La Coloma - Pinar del Río | 06 | Pesquera industrial "Isla de la juventud" | Nueva Gerona - Isla de la Juventud | 04 | Pesquera industrial "Cárdenas" | Cárdenas - Matanzas | 08 | Pesquera industrial "Cienfuegos" | Cienfuegos | 16 | Pesquera industrial de Villa Clara "Villamar" | Calbarién - Villa Clara | 54 | Pesquera industrial "Sancti Spíritus" | Sancti Spíritus | 56 | Pesquera industrial de Camagüey "Estrella Roja" | Camagüey | 13 | Pesquera industrial "Santa Cruz del Sur" | Camagüey | 24 | Pesquera industrial "Río Cauto" | Río Cauto - Granma | 14 | Pesquera industrial "Manzanillo" | Manzanillo - Granma | 15 | Pesquera industrial "Niquero" | Niquero - Granma | 21 | Pesquera industrial "Santiago de Cuba" | Santiago de Cuba | --------------------------------------------------